জানতে চাইলে ইসি সচিব মোহাম্মদ আব্দুল্লাহ বলেন, এক সপ্তাহ ধরে এক সদস্যের কমিশন থাকবে। খুব গুরুত্বপূর্ণ নীতি নির্ধারণী বিষয় থাকলে তিনি একাই সিদ্ধান্ত নেবেন। সিইসির অনুপস্থিতিতে ওই নির্বাচন কমিশনারই ভারপ্রাপ্ত সিইসির দায়িত্ব পালন করবেন। গত বুধবার সন্ধ্যায় ইসির সচিবালয়ের বিদায় আনুষ্ঠানে যোগ দেন সিইসি কাজী রকিবউদ্দীনসহ অন্য কমিশনাররা। তবে ওই রাতে কাজী রকিব ও জাবেদ আলী ইসির গাড়ি ছেড়ে দেন। আর গতকাল দুপুর ১২টার মধ্যে ইসি সচিবালয় থেকে নেমপ্লেট নামানো হয় জাবেদ আলীর। ইসির কর্মকর্তারা জানান, জাবেদ আলী বেলা ১২টার মধ্যে তার নেমপ্লেট নামিয়ে ফেলার নির্দেশ দেন। আর আবদুল মোবারক তার নেমপ্লেট বিকাল পাঁচটায় নামানোর নির্দেশ দিয়ে যান।